sagorsarker/bangla-wikipedia huggingface dataset:
মহাসমুন্দ জেলা

মহাসমুন্দ জেলা মধ্য ভারতের ছত্তিসগড় রাজ্যের একটি প্রশাসনিক জেলা। মহাসমুন্দ শহর জেলা সদর।
মহাসমুন্দ জেলা ৩৯০২.৩৯ বর্গকিমি এলাকা জুড়ে ছত্তিশগড় রাজ্যের একেবারে মধ্যস্থলে বিস্তৃত । জেলাটি ২০°৪৭' থেকে ২১°৩১' অক্ষাংশ এবং ৮২°০০' এবং ৮৩°১৫' দ্রাঘিমাংশের মধ্যে অবস্থিত। এটি ছত্তিশগড়ের রায়গড় জেলা, রায়পুর জেলা এবং ওড়িশার নুয়াপাডা জেলা ও বড়গড় জেলা দ্বারা বেষ্টিত।
জেলার বাগবহরা, বাসনা এবং পিথোড়া অঞ্চলে গ্রানাইট শিলা পাওয়া যায়। নিও-গ্রানাইট, ডোলারাইট এবং কোয়ার্টজ ইত্যাদিও জেলায় পাওয়া যায়। এখানে খনিজ সম্পদ উত্তোলনের একটি দুর্দান্ত সুযোগ রয়েছে।
মহাসমুন্দ জেলায় তিনটি জাতীয় মহাসড়ক রয়েছে: জাতীয় সড়ক ৬, জাতীয় সড়ক ২১৭ ও জাতীয় সড়ক-২১৬ (ভারত) । আরঙ্গা - মহাসমুন্দ থেকে ওড়িশার সরাইপালী পর্যন্ত জাতীয় মহাসড়ক ৬-এ চার-লেনের রাস্তাটির কাজ শেষ হয়েছে।
মহাসমুন্দ রেলওয়ে স্টেশন পূর্ব উপকূল রেলওয়ে জোনের একটি গুরুত্বপূর্ণ স্টেশন। মহাসমুন্দ স্টেশনটি ভারতীয় রেলপথ ব্যবস্থার মধ্য দিয়ে রায়পুর, দুর্গ, নাগপুর, মুম্বই, দিল্লি, ভোপাল, গোয়ালিয়র, সমবলপুর, তিতলগড়, বিশাখাপত্তনম, তিরুপতি, পুরি, বিলাসপুর, কোরবা, যোধপুর, আজমের, আহমেদাবাদ ইত্যাদি শহরের সাথে সুচারুভাবে সংযুক্ত।
২০১১ সালের জনগণনা অনুসারে মহাসমুন্দ জেলার জনসংখ্যা ১,০৩২,৭৫৪ জন যা প্রায় সাইপ্রাস রাষ্ট্রের জনসংখ্যার সমান বা মার্কিন যুক্তরাষ্ট্রের রোড আইল্যান্ডের জনসংখ্যার সমান। জনসংখ্যার বিচারে এটি ভারতের জেলাগুলির মধ্যে ২১৬ তম স্থান অধিকার করে। জেলাটির জনসংখ্যার ঘনত্ব । ২০০১-২০১১ এর দশক এর জনসংখ্যার বৃদ্ধির হার ছিল ২০%। মহাসমুন্দে প্রতি ১০০০ জন পুরুষ পিছু ১০১৮ জন মহিলা রয়েছেন, যা জাতীয় লিঙ্গ অনুপাতের চেয়ে অনেকটাই ভালো জেলায় সাক্ষরতার হার ৭১.৫৪%।
এই জেলার তফসিলি উপজাতিভুক্ত জঙ্গণ হল মোট জনসংখ্যার ২৮.৯%। জেলায় বসবাসকারী উপজাতিগুলি হল ভূজিয়া, বিনজ্বওয়ার, ধনওয়ার, হালবা, কামার, কানোয়ার, খারাই, মুন্ডা, পার্দি, বাহালিয়া, সাউর, সাহারিয়া, সোনার, সানওয়ার এবং খারোয়ার। 
ভারতের ২০১১ সালের জনগণনা সময়ে, জেলার জনসংখ্যার ৮০.৭২% জনগণ ছত্তিশগড়ি এবং ১৮.৩৪% জনগ্ণ ওড়িয়াকে তাদের প্রথম ভাষা হিসাবে নিবন্ধন করেছিলেন।
জাফেরা মাদ্রাসা

জাফেরা মাদ্রাসা বা জাফেস আঘা মাদ্রাসা ( ) তুরস্কের ইস্তাম্বুলে অবস্থিত একটি প্রাক্তন মাদ্রাসা। এটি আয়া সোফিয়ার পাশে অবস্থিত। ১৫৫৯ সালে মাদ্রাসাটি সুলতান প্রথম সুলাইমান (১৫২০-১৫৬৬) রাজত্বকালে ক্যাফের আঘার নির্দেশে মিমার সিনান দ্বারা নির্মাণ করা হয়। 
১৯৮৯ সালে তুর্কি সাংস্কৃতিক পরিষেবা ফাউন্ডেশন কর্তৃক মাদ্রাসাটিকে ১৫টি প্রদর্শনী কক্ষসহ একটি পর্যটন কেন্দ্রে রূপান্তরিত করা হয়। পর্যটন কেন্দ্রে একটি বড় বৈঠকখানা এবং একটি বাগান রয়েছে। সেই বাগানে চারুলিপি, সিরামিকস, গহনা ইত্যাদির মতো ঐতিহ্যবাহী তুর্কি হস্তশিল্পগুলো শেখানো, তৈরি এবং বিক্রি করা হয়। তুর্কি সংস্কৃতির পরিষেবা ফাউন্ডেশন দ্বারা পরিচালিত এটি এখন তুর্কি শাস্ত্রীয় কলাগুলির একটি গুরুত্বপূর্ণ কেন্দ্র হিসাবে স্বীকৃত। প্রতি বছর শেষে এখানে একটি বার্ষিক প্রদর্শনী হয়। যেখানে বিভিন্ন শ্রেণীতে (সিরামিক, মোজাইক ইত্যাদি) শিক্ষার্থীদের তাদের কাজগুলি দেখানোর সুযোগ দেওয়া হয়, যা তাদের শিক্ষকদের দ্বারা এই বিশেষ প্রদর্শনীর জন্য পূর্বনির্ধারিত থাকে।
মাদ্রাসাটি আয়া সোফিয়া নিকটে অবস্থিত। সিঁড়িটি ছোট রাস্তায় এসে মিশেছে এবং তোপকাপি প্রাসাদের দিকে নিয়ে যায়। কাঠামোটিতে মূল ফটক দিয়ে প্রবেশ করা যায়। প্রবেশপথের পরে অভ্যন্তরে একটি উঠোন রয়েছে। উঠানের চারপাশে প্রাক্তন শিক্ষার ঘরগুলি অবস্থিত। ভিতরে একটি রেস্তোঁরা রয়েছে যা বিভিন্ন ধরনের তুর্কি খাবার সরবরাহ করে।
মাদ্রাসাটি ইস্তাম্বুলের সুলতানাহমেট জেলার ঐতিহাসিক কেন্দ্রের মধ্যে অবস্থিত এবং যেমনটি ইউনেস্কোর বিশ্ব ঐতিহ্যবাহী স্থান সংরক্ষণ অঞ্চলে আসে যা পুরো জেলা জুড়ে অবস্থিত।
মুঙ্গেলি জেলা

মুঙ্গেলি জেলা ভারতের ছত্তিসগড় রাজ্যের অন্যতম প্রশাসনিক জেলা জেলার সদর দফতর মুঙ্গেলি শহর।
মুঙ্গেলির বর্তমান জেলাশাসক হলেন শ্রী পদুম সিং আলমা। 
নেটফ্লিক্স মুভি "চমন বাহারের" গল্পটি মুঙ্গেলি জেলায় নির্মিত। এতে প্রধান চরিত্রে অভিনয় করেছেন অভিনেতা জিতেন্দ্র কুমার।
২০১১ সালের জনগণনা অনুসারে ৯৭.২৫% জনগোষ্ঠী তাদের প্রথম ভাষা হিসাবে ছত্তিশগড়ী এবং ১.৪৫% জনগণ প্রথম ভাষা হিসেবে হিন্দি নিবন্ধন করেছিলেন।
৯৪ নং ওয়ার্ড, কলকাতা পৌরসংস্থা

ওয়ার্ড নং ৯৪, কলকাতা পৌরসংস্থা, ভারতের পশ্চিমবঙ্গ রাজ্য এর কলকাতা পৌরসংস্থার বরো নং ১০-এর প্রশাসনিক বিভাগ যা দক্ষিণ কলকাতার টালিগঞ্জের (রয়াল কলকাতা গল্ফ ক্লাব- রাজেন্দ্র প্রসাদ কলোনী-মাদারতলা কলোনী-জুবিলি পার্ক) এর কিছু অংশ জুড়ে গঠিত ।
৯৪ নম্বর ওয়ার্ডের সীমানা - উত্তরে প্রিন্স আনোয়ার শাহ রোড ; পূর্ব দিকে প্রিন্স গুলাম মোঃ শাহ রোড এবং উদয় শঙ্কর সরণি; দক্ষিণে নেতাজি সুভাষ রোড এবং গ্রাহাম রোডে; এবং পশ্চিমে দেশাপ্রণ সশমল রোড।
ওয়ার্ডটি কলকাতা পুলিশের যাদবপুর থানার আওতাভুক্ত।
দক্ষিণ শহরতলির বিভাগের সমস্ত পুলিশ জেলার অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গরফা এবং পাটুলির উপর পাটুলি মহিলা থানা এখতিয়ার রয়েছে।
ভারতের ২০১১ সালের জনগণনা অনুসারে, কলকাতা পৌর কর্পোরেশনের ৯ নং ওয়ার্ডের মোট জনসংখ্যা ২৭,৮৬৯ জন, যার মধ্যে ১৩,৯১৮ (৫১%) পুরুষ এবং ১৩,৫৫১ (৪৯%) মহিলা ছিলেন। ৬ বছরের কমবয়সী জনসংখ্যা ছিল ১,৮৪৭ জন। ৯৪ নং ওয়ার্ডে মোট সাক্ষর মানুষের সংখ্যা ছিল ২২,৮৩১ (৬ বছরেরও বেশি জনসংখ্যার ৮৯.১১%)।
কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং টালিগঞ্জ বিধানসভা কেন্দ্র এর একটি অংশ।
বেমেতারা জেলা

বেমেতারা জেলাটি ভারতের ছত্তিসগড় রাজ্যের নব্যনির্মিত একটি প্রশাসনিক জেলা।
২০১২ সালের ১৩ই জানুয়ারী, তদানীন্তন মুখ্যমন্ত্রী রমন সিং জেলাটির আনুষ্ঠানিক উদ্বোধন করেন। শ্রুতি সিং,জেলার প্রথম জেলাশাসক হন। বেমেতার দুটি প্রশাসনিক মহকুমা রয়েছে- বেমেতারা ও সাজা ।
বেমেতারার বর্তমান জেলাশাসক হলেন শিব অনন্ত তায়াল। 
বেমেতার অর্থনীতি কৃষির উপর নির্ভরশীল। বেমেতাররার প্রায় ৮০% লোক তাদের ক্ষেত এবং খামারে কাজ করেন। আরও ১০% হলেন বিভিন্ন বিভাগের সরকারী কর্মচারী যেমন: শিক্ষা, সেচ, পিডব্লিউডি এবং এফসিআই ইত্যাদি। ১০% মানুষ ব্যবসা এবং রিয়েল এস্টেট খাতের সাথে জড়িত। বেমতারার আবগারি বিভাগটি বেমেটারাতে সর্বাধিক প্রভাবশালী বিভাগ। এটি বেমেতারা পৌরসভায় প্রায় ৫ কোটি টাকা কর প্রদান করে।
বেমেতারা জেলা ৫ টি তেহশিল বা তালুক নিয়ে গঠিত। নীচে বেমেতারা জেলায় তেহশিলের (তালুক) তালিকা রয়েছে:
১। নবাগড়
২। বেমেতারা
৩। সাজা
৪। থান খামারিয়া
৫। বেরলা
বেমেতারার সংস্কৃতি ছত্তিশগড়ী নীতি, আচার ও রীতিনীতি দ্বারা প্রভাবিত। ছত্তিশগড়ী অঞ্চলের মতো এই অঞ্চলও বিভিন্ন অনুষ্ঠানে মান্ডাই, পান্থি ও মেলার আয়োজন করে। দীপাবলির সময়ে ভাইফোটা উপলক্ষে মাতার এবং মাঘী পূর্ণিমাতে মেলা অনুষ্ঠিত হয়।
২০১১ সালের জনগণনা অনুসারে, জেলার জনসংখ্যা ৭৯৫,৭৫৯ জন। জনগণের ৯৭.৪৩% ছত্তিশগড়ী এবং ১.৯৬% জনগণ হিন্দি তাদের প্রথম ভাষা হিসাবে নিবন্ধন করেছেন।
অস্ট্রেলীয় আন্তর্জাতিক একাডেমি

অস্ট্রেলীয় আন্তর্জাতিক একাডেমি অস্ট্রেলিয়ার বিভিন্ন স্থানে অবস্থিত ইসলামি স্কুলের একটি গোষ্ঠী।
প্রতিষ্ঠানটি অস্ট্রেলিয়ার প্রথম মুসলিম কলেজ এবং তখন এটি রাজা খালিদ নামে পরিচিত ছিল। ১৯৯৯ সালে এটির প্রাথমিক বিদ্যালয়টি সৌদি আরবের অনুদানে প্রতিষ্ঠিত হয়, যা স্কুলটি কেবলমাত্র বিদেশী অর্থ সহাতায় প্রতিষ্ঠিত হয়। 
বিদ্যালয়ের ছয়টি ক্যাম্পাস রয়েছে। যেগুলো অস্ট্রেলীয় জাতীয় পাঠ্যক্রম এবং আন্তর্জাতিক পাঠ্যক্রম অনুসরণ করে। একাডেমির কোবার্গে অবস্থিত একটি প্রাথমিক ক্যাম্পাস (প্রথম থেকে ৫ গ্রেড পর্যন্ত পাঠদানদের জন্য) রয়েছে এবং উত্তর কোবার্গের মের্লিনস্টে অবস্থিত একটি মাধ্যমিক ক্যাম্পাস (৬ গ্রেড থেকে ১২ গ্রেড পর্যন্ত পাঠদানদের জন্য) রয়েছে। ২০১৪ সালের শুরুতেক্যারোলিন স্প্রিংসে একটি নতুন ক্যাম্পাস কার্যক্রম শুরু হয়।
বিগত দশকে একাডেমী নিউ সাউথ ওয়েল্সে প্রসারিত হয়েছে। সেখানকার দক্ষিণ স্ট্রথফিল্ড (আগের নুর আল হুদা ইসলামী কলেজ নামে পরিচিত) একটি বিদ্যালয় ক্রয় করে এবং কেলিভিলে একটি অতিরিক্ত ক্যাম্পাস রয়েছে।
সংযুক্ত আরব আমিরাতের আবুধাবিতেও একাডেমির একটি ক্যাম্পাস রয়েছে। যা ২০১৩ সালে সম্পূর্ণ স্বীকৃত আন্তর্জাতিক স্নাতক (আইবি) হয়ে ওঠে।
অস্ট্রেলীয় আন্তর্জাতিক একাডেমি দক্ষিণ গোলার্ধে তিনটি আইবি প্রোগ্রাম পরিচালনাকারী প্রথম এবং একমাত্র মুসলিম স্কুল হিসাবেও স্বীকৃত।
বীজাপুর জেলা

বীজাপুর জেলা, পূর্বে বীরজাপুর নামে পরিচিত, মধ্য ভারতের ছত্তিসগড় রাজ্যের একটি প্রশাসনিক জেলা। এটি ১১ ই মে, ২০০৭ সালে নির্মিত দুটি নতুন জেলার মধ্যে একটি। ২০১১ সালের জনগণনা অনুসারে, এটি নারায়ণপুরের পরে ছত্তিশগড়ের দ্বিতীয় সর্বনিম্ন জনবহুল জেলা ( ১৮ টির মধ্যে)। ২০১১ সালের জনগণনা অনুসারে এটি ভারতের দ্বিতীয় স্বল্পতম সাক্ষরতার জেলা, যার সাক্ষরতার হার মাত্র ৪১.৫৮%। 
বীজাপুর জেলার বর্তমান জেলাশাসক হলেন শ্রী রিতেশ অগ্রওয়াল (আইএএস)। 
বীজাপুর জেলাটি আগে দান্তেওয়াড়া জেলার অন্তর্ভুক্ত ছিল । এটি বর্তমানে নকশাল ক্রিয়াকলাপের রেড করিডোরের একটি অংশ।
বীজাপুর জেলাটি ছত্তিশগড়ের দক্ষিণ-পশ্চিম অংশ দখল করে অবস্থিত। জেলার উত্তরে নারায়ণপুর জেলা এবং পূর্বে দান্তেওয়াড়া জেলা , দক্ষিণ-পশ্চিমে তেলেঙ্গানা রাজ্যে, পশ্চিমে মহারাষ্ট্র রাজ্য অবস্থিত। ছত্তিশগড়ের সর্বোচ্চ জলপ্রপাত নাম্বি জলধারা প্রায় ৫৪০ ফুট, বিজাপুর থেকে ৬৪ কিলোমিটার দূরে উসুরের নিকটে অবস্থিত।
জেলার অন্যতম গুরুত্বপূর্ণ ভৌগোলিক বৈশিষ্ট্য ইন্দ্রাবতী নদী জেলার দক্ষিণ অংশে প্রবাহিত। সবচেয়ে উঁচু পাহাড়টি হল বায়লাডিলা বা "বুলকের হাম্প"। এটি ইন্দ্রাবতী নদীর দক্ষিণে অবস্থিত এবং উত্তর-দক্ষিণের দিকে ঝুঁকছে।
এই জেলার ক্ষেত্রফল প্রায় ৬৫৫৫ বর্গকিমি। বিজাপুর শুর জেলার প্রশাসনিক সদর দফতর। জেলাতে মোট ৬৭৫টি গ্রাম রয়েছে।
ইসলাম অনলাইন

ইসলাম অনলাইন একটি বিশ্বব্যাপী ইন্টারনেট প্রদানকারী ইসলামি ওয়েবসাইট যা মুসলমানদের এবং অমুসলিমদের বিভিন্ন ভাষায় সেবা প্রদান করে। এর মূলমন্ত্র হ'ল "বিশ্বাসযোগ্যতা এবং পার্থক্য"। এটি ইউসুফ আল-কারাদাভী প্রতিষ্ঠা করেছিলেন।
ওয়েবসাইটটিতে বই, নতুন মুসলিম ও বিনোদন, পাশাপাশি অন্যান্য ইন্টারেক্টিভ বিষয়যু, যেমন "স্কলারকে জিজ্ঞাসা করুন" বিভাগের মতো বিভিন্ন বিভাগ রয়েছে, যেখানে দর্শনার্থীরা ইসলাম সম্পর্কিত প্রশ্ন করতে পারে। আরবি এবং ইংরেজি বিভাগগুলি তাদের নিজ নিজ ভাষার শ্রোতাদের জন্য তৈরি করা হয়েছে। মাত্র চার বছরে (২০০০-২০০৩)এর প্রায় ৩০৬,৬৯১ টি উপকরণ প্রকাশিত হয়েছে, যার মধ্যে ২৩৩,২২৩ টি আরবিতে এবং ৭৩,৪৮৬ টি ইংরেজিতে রয়েছে।
ইসলাম অনলাইন এর প্রশাসনিক অফিস কাতারের দোহায় অবস্থিত। এটির বিষয়বস্তু আল-বালাগ সাংস্কৃতিক সমিতি পরিচালনা করে।
খবজ তৌনিস

খবজ তৌনিস (), বা খবজ এল বে () একটি আলজেরিয়ান কেক যা বাদামের গুড়ো এবং ব্রেডক্র্যাম্বস দিয়ে তৈরি করা হয়, এবং এতে আরও স্বাদযুক্ত করার জন্য কমলা ফুলের পানিতে ভিজানো হয়। আলজেরিয়ার অটোমান রাজত্বের আমলে কেকটি আবির্ভাব হয়েছে। এটি সাধারণত রমজান মাসে খাওয়া হয়।
কার্টিস জুলিয়ান জোন্স

কার্টিস জুলিয়ান জোন্স (, ; জন্ম: ৩০ জানুয়ারি ২০০১; কার্টিস জোন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০–১১ মৌসুমে, ইংরেজ ফুটবল ক্লাব লিভারপুলের যুব পর্যায়ের হয়ে খেলার মাধ্যমে জোন্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ইংরেজ ক্লাব লিভারপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৬ সালে, জোন্স ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, জোন্স এপর্যন্ত ২টি শিরোপা জয়লাভ করেছেন, যার সবগুলো লিভারপুলের হয়ে জয়লাভ করেছেন।
কার্টিস জুলিয়ান জোন্স ২০০১ সালের ৩০শে জানুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
জোন্স ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালের ২৪শে অক্টোবর তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৭ সালের ২০শে ফেব্রুয়ারি তারিখে অনুষ্ঠিত প্রীতি ম্যাচে ইতালি অনূর্ধ্ব-১৬ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
ডানহিল (সিগারেট)

ডানহিল হ'ল ব্রিটিশ সিগারেটের মার্কা, বর্তমানে এর মালিকানা এবং উৎপাদনে রয়েছে ব্রিটিশ অ্যামেরিকান টোব্যাকো কোম্পানি। মার্কাটির নাম ইংরেজ তামাকপন্থী এবং উদ্ভাবক আলফ্রেড ডানহিলের নামে রাখা হয়েছে। যুক্তরাজ্যের, লন্ডনের ওয়েস্টমিনস্টার সিটির ওয়েস্টমিনস্টারে এটি নিবন্ধিত এবং উৎপাদিত হয়।
পোয়েসিলোব্রিয়াম

পোয়েসিলোব্রিয়াম এক প্রজাতি বিশিষ্ট পোকার গণ যা সেরাম্বাইসিডে গোত্রের অন্তর্ভুক্ত, হর্ন দ্বারা ১৮৮৩ সালে প্রথম বর্ণিত। এটির একমাত্র প্রজাতি পোয়েসিলোব্রিয়াম চ্যালেবিয়াম ১৮৭৩ সালে জন ল্যরেন্স লিকন্টে দ্বারা বর্ণিত।
আব্দুল মজিদ লুধিয়ানভি

মাওলানা আব্দুল মজিদ লুধিয়ানভি (৫ জুন ১৯৩৪ - ১ ফেব্রুয়ারি ২০১৫) (উর্দু: مولانا عبدالمجید لدھیانوی) ছিলেন একজন পাকিস্তানি ইসলামি পণ্ডিত ও লেখক। তিনি আলমি মজলিস তাহাফ্ফুজ খতমে নবুওয়াতের ৭ম আমির এবং বেফাকুল মাদারিসিল আরাবিয়া পাকিস্তান-এর নির্বাহী কমিটির একজন সিনিয়র সদস্য হিসেবে দায়িত্ব পালন করেন।
লুধিয়ানভি ১৯৩৪ সালে লুধিয়ানা জেলার সালেমপুর জাগরাৱন তহসিলের একটি আর্য পরিবারে হাফিজ মুহাম্মদ ইউসুফের ঘরে জন্মগ্রহণ করেন। তার বাবা ছিলেন একজন ধার্মিক ব্যক্তি এবং মধ্যবিত্ত জমিদার ও কৃষক। তিনি সালেমপুরের সরকারি হাই স্কুল থেকে প্রাথমিক শিক্ষা লাভ করেন। তিনি অষ্টম শ্রেণীতে অধ্যয়নকালে ভারত বিভাজনের সিদ্ধান্ত নেওয়া হয়। তিনি তার পিতামাতার সাথে পাকিস্তানে চলে যান এবং শোরকোটে বসতি স্থাপন করেন। তিনি সেখানে মাধ্যমিক স্কুল পরীক্ষায় উত্তীর্ণ হন। এরপর ১৯৪৯ সালে তিনি তোবা টেক সিংয়ের জামিয়া দারুল উলুম রাব্বানিয়ায় ধর্মীয় শিক্ষালাভের জন্য ভর্তি হন। দুই বছর পর তিনি ফয়সালাবাদে মাদরাসা আশরাফুর রশীদে ভর্তি হন। এদিকে, তিনি কামালিয়ায় বসবাসকারী একটি পরিবারের সাথে বিবাহ বন্ধনে আবদ্ধ হন। এরপর তিনি জামিয়া কাসিমুল উলুম মুলতানে ভর্তি হন এবং ১৯৫৬ সালে দারসে নিজামি পাঠ্যক্রমে স্নাতক ডিগ্রি লাভ করেন। তিনি মাহমুদ হাসান দেওবন্দির ছাত্র মাওলানা আব্দুল খালিক এবং মুফতি মাহমুদের নিকট সহিহ মুসলিম, বুখারি ও তিরমিজি অধ্যয়ন করেন। এছাড়াও মুহাম্মদ জাকারিয়া কান্ধলভি, মুহাম্মদ ইদ্রিস কান্ধলভি এবং মুহাম্মদ ইউসুফ বিন্নুরী তার অন্যতম শিক্ষক।
২০১০ সালে খাজা খান মুহাম্মদের প্রয়াণের পর তিনি আলমি মজলিস তাহাফ্ফুজ খতমে নবুয়াত-এর আমির নির্বাচিত হন। তিনি ইকরা রওজাতুল আতফাল ট্রাস্টের চতুর্থ সভাপতি হিসেবেও দায়িত্ব পালন করেন।
২০১৫ সালের ১ লা ফেব্রুয়ারি মুলতানে বেফাকুল মাদারিসিল আরাবিয়ার একটি অনুষ্ঠানে হৃদরোগে আক্রান্ত হয়ে তিনি মারা যান। তার জানাযার নামাজ পড়ান সালিমুল্লাহ খান। নওয়াজ শরীফ (তৎকালীন প্রধানমন্ত্রী), শাহবাজ শরীফ (তৎকালীন মুখ্যমন্ত্রী) এবং মাওলানা ফজলুর রহমান তার মৃত্যুতে সমবেদনা জানিয়েছিলেন।
মার্লবোরো (সিগারেট)

মার্লবোরো (, ) মার্কিন সিগারেটের মার্কা, বর্তমানে মার্কিন যুক্তরাষ্ট্রের মধ্যে ফিলিপ মরিস যুক্তরাষ্ট্র (আলট্রিয়ার একটি শাখা) এর মালিকানাধীন এবং যুক্তরাষ্ট্রের বাইরে ফিলিপ মরিস ইন্টারন্যাশনাল (বর্তমানে আলট্রিয়া থেকে আলাদা) -এর মালিকানাধীন এবং উৎপাদিত। ভার্জিনিয়ার রিচমন্ড হ'ল বৃহত্তম মার্লবোরো সিগারেট উৎপাদন কেন্দ্রের অবস্থান। মার্লবোরো ১৯৭২ সাল থেকে বিশ্বের সবচেয়ে বেশি বিক্রিত সিগারেটের মার্কা। ২০১৭ সালের হিসাবে, মার্লবোরোর যুক্তরাষ্ট্রে ৪০% মার্কেট শেয়ার দখল করে ছিল, পরবর্তী সাতটি মার্কার মিলিত শেয়ারের চেয়েও বেশি।
দ্য সাক্সেসন টু মুহাম্মদ

দ্য সাক্সেসন টু মুহাম্মদ ১৯৯৭ সালে কেমব্রিজ ইউনিভার্সিটি প্রেস দ্বারা প্রকাশিত উইলফার্ড মাডেলুং এর একটি বই। মাডেলুং মুহাম্মদ-এর মৃত্যুর পরের ঘটনাগুলো তদন্ত করে, যেখানে মুসলিম সম্প্রদায়কে কে নিয়ন্ত্রণ করবে তা দেখার জন্য লড়াই হয়েছিল। এই সংগ্রামের ফলে কর্তৃত্বের (আধ্যাত্মিক ও সাময়িক) উপর সুন্নি এবং শিয়া বিভাজনের মাধ্যমে ইসলামের মধ্যে পার্থক্য দেখা দেয়।
আমেরিকান ওরিয়েন্টাল সোসাইটি জার্নাল এই বিষয়ে মাডেলুং-এর দক্ষতাকে সাধুবাদ জানিয়েছে, কিন্তু প্রাচীন উৎসের উপর তার নির্ভরতা এবং আধুনিক বৃত্তির অবহেলার সমালোচনা করে বলেছে যে লেখক "এই ক্ষেত্রে উদীয়মান ঐকমত্যের বাইরে পড়ে যা আরবি উপকরণের প্রতি মাঝারি সন্দেহজনক মনোভাব বজায় রাখে।" এটি আরও মন্তব্য করে যদিও মাডেলুং "উৎস সম্পর্কে আশাবাদী দৃষ্টিভঙ্গি" গ্রহণ করেছিলেন এবং "ক্যালিফাল কর্তৃপক্ষের প্রকৃতি সম্পর্কে ক্রোনস এবং হিন্ডসের ধারণাগুলি এক বাক্যে খারিজ করেছেন", তবুও এটি "উৎসগুলির সম্পূর্ণ নিয়ন্ত্রণে একজন মাস্টার স্কলার দ্বারা কল্পনাপ্রসূতভাবে তৈরি শিয়া'র ধারণাটি দেখার সুযোগ দেয়।" "ইরানি স্টাডিজও" এই কাজের প্রশংসা করেছে। রয়্যাল এশিয়াটিক সোসাইটির জার্নালে হিউ কেনেডি লেখকের জ্ঞানের পরিসর এবং গভীরতার প্রশংসা করেছেন ও পূর্ববর্তী সুন্নি পন্থী বৃত্তির পটভূমিতে প্রাথমিক ইসলামিক ইতিহাসের বিপরীত পন্থী পাঠ হিসাবে যা দেখেছেন তাকে স্বাগত জানিয়েছেন, কিন্তু আপত্তি জানিয়েছেন যে মাডেলুং হয়তো অনেক দূরে চলে গেছেন, তিনি বলেছেন যে "মু'আওয়াইয়া অবশেষে কুফায় প্রবেশ করার সময়, মাডেলুং সংক্ষিপ্তভাবে পর্যবেক্ষণ করে বলেন, 'পাশবিক বিজয় উদ্‌যাপন করছিল'... এটা পরিষ্কার নয় যে ঐতিহাসিক গবেষণার কাজে এই ধরনের প্রকাশ্যে পক্ষপাতদুষ্ট মন্তব্য কতটা উপযুক্ত।" জার্নাল অফ রিলিজিয়নের ইনগ্রিড ম্যাটসন পর্যবেক্ষণ করে মন্তব্য করেছেন "এটা সত্যিই বিভ্রান্তিকর তখন যে তার নতুন বইতে, মাডেলুং আলীর অবস্থান সম্পর্কে প্রায় পক্ষপাতদুষ্ট যুক্তি উপস্থাপন করেছেন।"
ব্রোন্ডসবারি কলেজ

ব্র্যান্ডসবারি কলেজ ইংল্যান্ডের ব্রেন্টে অবস্থিত ছেলেদের জন্য একটি স্বতন্ত্র শিক্ষাপ্রতিষ্ঠান। প্রতিষ্ঠানটি শুধুমাত্র ছেলেদের পাঠদান করে। কলেজটি ভর্তি পরিক্ষার মাধ্যমে শিক্ষার্থী ভর্তি করায়।
১৯৯৬ সালে ইউসুফ ইসলাম (পূর্বে পপ তারকা ক্যাট স্টিভেনস নামে পরিচিত) দ্বারা এটি প্রতিষ্ঠিত হয়। ওয়াকফ আল-বির শিক্ষাবিষয়ক ট্রাস্টের অংশ হিসাবে যুক্তরাজ্যের তরুণ মুসলিম শিক্ষার্থীদের জন্য পাঠদান করার জন্য শিক্ষাপ্রতিষ্ঠান প্রতিষ্ঠা করা হয়। ব্রোন্ডসবারি কলেজ ব্রেন্টে এবং জাতীয়ভাবেও ভাল সাফল্য অর্জন করে। ২০১৪ সালের হিসাবে জিসিএসইতে ৫+ এ *-সি সহ ৮৩% শিক্ষার্থী পাস করে। কলেজের বর্তমান প্রধান শিক্ষক মিঃ আমজাদ আলী, যিনি মিঃ সালাহউদ্দিন ক্লিফটনের স্থলাভিষিক্ত হন।
২০১২ সালে অফস্টেড(শিক্ষা, শিশুদের পরিষেবা এবং দক্ষতায় মান গুলির যাচায়ের প্রতিষ্ঠান) কলেজের সমস্ত দিকগুলি পরিদর্শন করে ব্রোন্ডসবারি কলেজকে 'ভাল' হিসাবে ভূষিত করেছে। পরিদর্শনের পরে তাদের মন্তব্য বলা হয়েছে যে "ইংরেজি পাঠ্যক্রমটি বিদ্যালয়ের একটি বিশেষ শক্তি, তবে কুরআন পাঠ এটির মূল লক্ষ্য তা সবসময় প্রকাশ পায় না।" সরকারী অনুদানপ্রাপ্ত ইসলামিয়া প্রাথমিক বিদ্যালয়ে প্রাথমিক পর্যায়ের শিক্ষার ব্যবস্থা করা হয়।
২০১৮ সালে অফস্টেড কলেজের সমস্ত দিকগুলি পরিদর্শন করে ব্রোন্ডসবারি কলেজকে <nowiki>'অসাধারণ' হিসাবে ভূষিত করেছে। অফস্টেড মন্তব্যের প্রধান বিষয়গুলির মধ্যে একটি " নেতা এবং ট্রাস্টিরা শিক্ষার্থীদের জন্য অত্যন্ত উচ্চাভিলাষী এবং দৃঢ়প্রতিজ্ঞ ফলে কলেজটি তার উন্নতি অব্যাহত রেখেছে। তারা নিশ্চিত করে যে সমস্ত স্বাধীন বিদ্যালয়ের মান পূরণ করা হয়েছে"</nowiki>।
আইয়াপ্পানতাঙ্গল

আইয়াপ্পানতাঙ্গল দক্ষিণ ভারতের তামিলনাড়ু রাজ্যের কাঞ্চীপুরম জেলার একটি অঞ্চল এবং চেন্নাই মহানগরের পশ্চিম দিকে অবস্থিত একটি লোকালয়। এটি কুন্দ্রতুর পঞ্চায়েত সমিতির অধীনস্থ হলেও চেন্নাই মহানগর অঞ্চল পুরনিগম দ্বারা অধিগৃহীত।
মাউন্ট-পুন্তমল্লী সড়কের ওপর ফোর্ট সেন্ট জর্জ থেকে প্রায় দূরে অবস্থিত এই লোকালয়৷ নিকটবর্তী দুটি রেলওয়ে স্টেশন হলো দূরে অবস্থিত চেন্নাই দক্ষিণ শাখার গিণ্ডি ও দূরে অবস্থিত চেন্নাই পশ্চিম শাখার আবাড়ি রেলওয়ে স্টেশন৷ যানজটের সময় পোরূর জংশন অতিক্রম করার জন্য প্রয়োজনীয় একটি উড়ালপুল প্রায় পাঁচ বছর অপেক্ষার পর নির্মিত হয়। এই উড়ালপুলটি আইয়াপ্পানতাঙ্গল থেকে দুই কিলোমিটার এবং পুন্তমল্লী জংশন ছয় কিলোমিটার দূরে অবস্থিত।
২০০১ খ্রিস্টাব্দে সংঘটিত ভারতের জনগণনা অনুসারে আইয়াপ্পানতাঙ্গলের জনসংখ্যা ছিল ৭,০৬৬ জন, যেখানে পুরুষ ৩,৬১৪ জন ও নারী ৩,৪৫২ জন। লোকালয়ে প্রতি হাজার পুরুষে ৯৫৫ জন নারীর বসবাস। সাক্ষরতার হার ৮৩.৯ শতাংশ যা রাজ্যের গড় সাক্ষরতার হার এর তুলনায় অধিক।
আইয়াপ্পানতাঙ্গলের‌ উত্তর দিকে বানগরম, পূর্বদিকে পোরূর, দক্ষিণ দিকে মাঙ্গাড়ু এবং পশ্চিম দিকে কাট্টুবক্কম অবস্থিত।
১৯৯৪ খ্রিস্টাব্দে ৬ একর ক্ষেত্রফলের ওপর নির্মিত আইয়াপ্পানতাঙ্গল বাস টার্মিনাস উদ্বোধন করা হয়। বর্তমানে এখান থেকে কোয়মবেড়ু, কুন্দ্রতুর, সোমমঙ্গলম, কোবলম, সুঙ্গুবারছত্রম, জর্জ টাউন, আন্না সালাই, তাম্বরম, ত্যাগরায়নগর অবধি ১৬২ টি বাস পরিষেবা চালু আছে। প্রতিদিন এই টার্মিনাস থেকে দেড় লক্ষ লোক বাস পরিষেবা উপভোগ করেন।
২০১০ খ্রিস্টাব্দের মার্চ মাসে রাজ্যের মহাসড়ক দপ্তর ৪.১ মিলিয়ন ভারতীয় মুদ্রা ব্যয়ে বাস টার্মিনাসটিকে সংস্কার করার জন্য অধিগ্রহণ করে। এর পরপরই টার্মিনাসের মেঝে কংক্রিট করার কাজ শুরু হয়ে যায়। চেন্নাই এমটিসি-এর ২৫ টি ডিপোর মধ্যে এটি প্রথম সংস্কারের জন্য নির্বাচিত হয়। বর্ষাকালে ডিপোর জলাবদ্ধতা থেকে মুক্তি পাওয়ার জন্য সড়কের দেড় ফুট উঁচুতে টার্মিনালের প্রথম তল স্থাপন করাও এই প্রকল্পের অন্তর্ভুক্ত ছিল। কর্মী ও যাত্রী উভয়ের শৌচালয় জল পানের ব্যবস্থা নিশ্চিত করা হয়।
চেন্নাই মেট্রোর দ্বিতীয় পর্যায়ে চেন্নাই আইস হাউজ থেকে পুন্তমল্লী অবধি ২৬.১ কিলোমিটার দীর্ঘ চতুর্থ কোরিডরে আইয়াপ্পানতাঙ্গলে একটি মেট্রো স্টেশন নির্মাণের পরিকল্পনা করা হয়েছে।
দুটি ভারী বস্তুর হাদিস

দুটি ভারী বস্তুর হাদিস বা হাদিসে সাকালাইন () বলতে ইসলামের নবী মুহাম্মদের একটি উক্তিকে (হাদিস) বোঝায়। মুহাম্মদের হাদিস অনুসারে কুরআন ও আহলে বাইতকে ("বাড়ির লোক", মুহাম্মদের পরিবার) দুটি ভারী জিনিস হিসাবে বর্ণনা করা হয়েছিল। এই হাদিসের প্রসঙ্গে মুহাম্মদের পরিবার আলী, ফাতিমা (মুহাম্মদের কন্যা) এবং তাদের দুই সন্তান (হাসান ও হোসাইন) ও তাদের বংশধরকে বোঝায়। এই হাদীসটি শিয়া ও সুন্নি উভয় সূত্রে ব্যাপকভাবে বর্ণিত হয়েছে।
"যুহায়র ইবনু হারব ও শুজা ইবনু মাখলাদ (রহঃ) ... ইয়াযীদ ইবনু হায়্যান (রহঃ) থেকে বর্ণিত। তিনি বলেন, আমি, হুসায়ন ইবনু সাবুরা এবং উমার ইবনু মুসলিম-- আমরা যায়দ ইবনু আরকাম (রাঃ) এর নিকট গেলাম। আমরা যখন তার কাছে বসি, তখন হুসায়ন বললেন, হে যায়দ! আপনি তো বহু কল্যাণ প্রত্যক্ষ করেছেন, আল্লাহর রাসুল সাল্লাল্লাহু আলাইহি ওয়াসাল্লাম কে দেখেছেন, তাঁর হাদীস শুনেছেন, তার পাশে থেকে যুদ্ধ করেছেন এবং তাঁর পেছনে সালাত আদায় করেছেন। আপনি বহু কল্যাণ লাভ করেছেন, হে যায়দ! আপনি রাসুলুল্লাহ সাল্লাল্লাহু আলাইহি ওয়াসাল্লাম থেকে যা শুনেছেন, তা আমাদের বলুন না। যায়দ (রাঃ) বললেন, ভ্রাতূষ্পূত্র! আমার বয়স হয়েছে, আমি পুরানো যুগের মানুষ। সুতরাং রাসুলুল্লাহ সাল্লাল্লাহু আলাইহি ওয়াসাল্লাম এর কাছ থেকে যা আমি সংরক্ষণ করোছিলাম, এর কিছু অংশ ভুলে গিয়েছি। তাই আমি যা বলি, তা কবুল কর আর আমি যা না বলি, সে ব্যাপারে আমাকে কষ্ট দিও না।
ডানলপ, কলকাতা

ডানলপ ভারত এর রাজ্য পশ্চিমবঙ্গ এর উত্তর ২৪ পরগনা জেলায় অবস্থিত। এটি কলকাতা এর খুব কাছে। অঞ্চলটি কলকাতা মেট্রোপলিটান ডেভেলপমেন্ট অথরিটি (কেএমডিএ) এর আওতাধীন। 
ডানলপের সীমানা:- পূর্বে - শিয়ালদা থেকে ডানকুনি এবং বারুইপাড়া এর দিকে রেললাইন; পশ্চিমে - দক্ষিণেশ্বর এবং হুগলি নদী; উত্তরে - কামারহাটি এবং বেলঘরিয়া এবং দক্ষিণে - আলমবাজার, বরানগর বাজার এবং বনহুগলি। দক্ষিণেশ্বর কালী মন্দির মাত্র এক চতুর্থাংশ মাইল দূরে অবস্থিত।
বি.টি. রোড (উভয় অংশের এসএইচ ১ এবং এসএইচ ২) ডানলপ দিয়ে গেছে। বেলঘরিয়া এক্সপ্রেসওয়ে ডানলপ দিয়েও যায়। "ডানলপ ক্রসিং" (বিটি রোড, গোপাল লাল ঠাকুর রোড এবং পিডব্লিউডি রোড জংশন)] কলকাতা এর নিকটবর্তী বৃহত্তম বৃহত্তম ক্রসিংয়ের একটি যা উত্তর শহরতলির অঞ্চল এবং হাওড়া, হুগলি 
শহীদ ভগৎ সিং উড়াল পুল (ডানলপ ব্রীজ) বি.টি. রোড (সাকেট নগর) এবং পিডব্লউডি রোড (অশোকগড়) এর সাথে যোগাযোগ স্থাপন করে। এটি ডানলপ ক্রসিংয়ে হালকা যানবাহন চলাচল সহজ করেছে। ফ্লাইওভারটি ৮ অক্টোবর ২০১২ এ খোলা হয়েছিল।
বরানগর রোড রেলওয়ে স্টেশন ডানলপে অবস্থিত। এটি কলকাতার শহরতলির রেলস্টেশন। এটি প্রাচীনতম রেলস্টেশনগুলির মধ্যে একটি। শিয়ালদহ - ডানকুনি লাইন এর ট্রেনগুলি এই স্টেশন দিয়ে যায়। 
কলকাতা মেট্রো লাইন ১ দম দম থেকে দক্ষিণেশ্বর পর্যন্ত সম্প্রসারণের অনুমতি দেওয়া হয়েছিল ২০১০-১১ সালে। ২০১৩ সালে এটি নোয়াপাড়া পর্যন্ত প্রসারিত করা হয়েছিল। রেলওয়ের জমির উপর দখল-ছত্রভঙ্গের কারণে পরবর্তী কাজ আটকে ছিল। ২০২১ সালের ২২ ফেব্রুয়ারি বরানগর মেট্রো স্টেশনটি উদ্বোধন করা হয়েছিল এবং পরদিন বাণিজ্যিক পরিষেবা শুরু হয়েছে।
চিত্রপত্রী

চিত্রপত্রী একপ্রকারের ঘাস যা সাধারাণত বাংলাদেশের সবখানেই দেখতে পাওয়া যায়। এটি ইংরেজীতে "Day flower" নামে পরিচিত। এটির বৈজ্ঞানিক নাম "Commelina diffusa ." এটির ফুল বসন্তের শেষের দিকে দেখা যায়। এরা সাধারনত জঙ্গলে বা ভিজে জায়গায় জন্মে। চীনে এদের ওষুধ হিসেবে ব্যবহার করা হয়। চিত্রপত্রীকে আরো অনেক নামে ডাকা হয়, যেমন, কানশিরা, জল কানশিরা, বহুশিখা ইত্যাদি।
চিত্রপত্রী সাধারনত একবর্ষজীবী তৃণ। ক্রান্তীয় অঞ্চলে বহুবর্ষজীবী হতে পারে। এটির কাণ্ড মাটিতে ছড়িয়ে থাকে। কাণ্ড এক মিটার পর্যন্ত হতে পারে।
এই তৃণের ফুল গাড় নীল, বেগুনী বা সাদা রঙের হয়। ফুল সাধারনত তিন পত্র বিশিষ্ট। তবে দুই বা বহুপত্র বিশিষ্ট হতে পারে।
কিবলা আয়াজ

ড. কিবলা আয়াজ হলেন কাউন্সিল অফ ইসলামিক আইডিওলজির (সিআইআই) বর্তমান চেয়ারম্যান।
তিনি ১৯৫৩ সালের ৬ই অক্টোবর পাকিস্তানের খাইবার পাখতুনখোয়ার বান্নুতে জন্মগ্রহণ করেন।
১৯৭৫ সালে পেশাওয়ার বিশ্ববিদ্যালয় থেকে ইসলামি শিক্ষায় স্নাতকোত্তর অর্জনের পর সেখানে তিনি ভাইস-চ্যান্সেলর হিসেবে দায়িত্ব পালন করেন। তিনি ১৯৮৫ সালে এডিনবরা বিশ্ববিদ্যালয় থেকে ইসলামি এবং মধ্যপ্রাচ্যীয় শিক্ষায় পিএইচডি অর্জন করেন।
তিনি ৫টি বই এবং ২০টিরও বেশি গবেষণামূলক নিবন্ধ প্রকাশ করেছেন।
পুন্তমল্লী

পুন্তমল্লী দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকের সদর শহর। এটি চেন্নাই মহানগরের পশ্চিম দিকে অবস্থিত একটি লোকালয়। নিকটবর্তী রেল স্টেশনটি হল তিরুনিন্দ্রবুর রেলওয়ে স্টেশন। এটিকে শহরের পশ্চিম দিকের প্রবেশদ্বার বলা হয়। এটি শহরের অন্যতম দ্রুত অর্থনৈতিক বৃদ্ধিপ্রাপ্ত সাংস্কৃতিক এলাকা। তামিলনাড়ু সরকার পুন্তমল্লী পৌরসভার অঞ্চলগুলিকে আবাড়ি নগর নিগমের অন্তর্ভুক্ত করার পরিকল্পনা করেছেন।
পুন্তমল্লী শহর চেন্নাই-বেঙ্গালুরু মহাসড়কের উপর ফোর্ট সেন্ট জর্জ থেকে ২৩ কিলোমিটার, শ্রীপেরুম্বুদুর থেকে ১৭ কিলোমিটার এবং চেন্নাই বহিঃস্থ চক্রপথের ওপর তিরুনিন্দ্রাবুর থেকে ১২ কিলোমিটার দূরে অবস্থিত। মাউন্ট-পুন্তমল্লী সড়ক, পুন্তমল্লী হাই রোড এবং পল্লাবরম-কুন্দ্রতুর-পুন্তমল্লী সড়কের সংযোগস্থলে অবস্থিত এই লোকালয় গিণ্ডি থেকে ১১ কিলোমিটার এবং চেন্নাই বাইপাস এর উপর চেন্নাই মফস্বল বাস টার্মিনাস থেকে ১৩ কিলোমিটার দূরে অবস্থিত। চেন্নাই শহরতলি রেলওয়ের দক্ষিণ শাখার আবাড়ি রেলওয়ে স্টেশন থেকে এটি ৯ কিলোমিটার ও পল্লাবরম রেলওয়ে স্টেশন থেকে ১২ কিলোমিটার দূরত্বে অবস্থিত। চেন্নাই থেকে মফস্বল বাস পরিষেবার মাধ্যমে তিরুপতি, কাঞ্চীপুরম এবং ভেলোর যাবার জন্য পুন্তমল্লী একটি গুরুত্বপূর্ণ বাস স্টপ।
পুন্তমল্লী নামটি এসেছে পূবিরুন্ধবল্লী থেকে যার অর্থ জুঁই ফুল চাষ করার স্থান। জনশ্রুতি অনুসারে এই স্থানে দেবী লক্ষ্মী জুঁই ফুলের ওপর অধিষ্ঠিতা হয়ে তিরুকাক্ষি নাম্বি আলবরকে দর্শন দেন। তিনি কাঞ্চীতে তার ইষ্ট দেবতা বরদরাজকে এই স্থানের জুঁই ফুল দিয়ে পুজো দেন। স্থানটির লক্ষ্মীপুরম ও উলগুবুইয়াকোণ্ড চোলপুরম নামেও পরিচিত।
মনে করা হয় পুন্তমল্লী শহর বরদরাজ পেরুমালের অন্যতম ভক্ত তিরুকাক্ষি নাম্বি আলবর বা তিরুকাক্ষি নাম্বিগলের জন্মস্থান। তিনি ছিলেন রামানুজ আচার্যের গুরু। তিনি তাকে তিরুগোষ্ঠীয়ুরের সৌম্য নারায়ণ পেরুমাল মন্দির গিয়ে অষ্টাক্ষর মন্ত্র অধ্যয়ন করার পরামর্শ দেন।
পথে তিনি‌ বরদরাজ পেরুমাল ও পুষ্পকাবল্লী দেবী মন্দির, বৈদ্যনাথস্বামী ও তৈয়লনায়কী দেবী মন্দিরের দর্শন পান। পরে খ্রিস্টীয় অষ্টাদশ শতাব্দীতে নির্মিত একটি শিব মন্দির পুন্তমল্লীর জনপ্রিয়তা বৃদ্ধি করে। এখানে রয়েছে তিনটি পুরনো ধাঁচের গির্জা, নবাব জুমলাতুল মুলুকের দাস জুলফিকার ও তার পুত্র রুস্তমের তৈরি একটি মসজিদ। ১৬৫৩ খ্রিস্টাব্দের একটি পারসিক শিলালেখ হতে এই মসজিদের উল্লেখ রয়েছে। নিকটেই রয়েছে মহামেডান দুর্গ। এখানে রয়েছে একটি পুরনো ব্রিটিশ গোরস্থান।
২০১১ খ্রিস্টাব্দে ভারতের জনগণনা অনুসারে পুন্তমল্লী লোকালয়ের জনসংখ্যা ছিল ৫৭,২২৪ জন, যেখানে প্রতি হাজার পুরুষে ৯৯৯ জন নারী বাস করতেন যার রাষ্ট্রীয় গড়ের তুলনায় অধিক। মোট শিশু সংখ্যা ৬,৪৯৬ জন যেখানে শিশুপুত্র সংখ্যা ৩,৩১৩ জন এবং শিশুকন্যা সংখ্যা ৩,১৮৩ জন। জনসংখ্যা অনুপাতে তফসিলি জাতি ও তফসিলি উপজাতি শতাংশ যথাক্রমে ১৫.২৪ ও ০.১০ শতাংশ। শহরটির সাক্ষরতার হার ছিল ৭৮.৮৮ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৪,৬৬৮ টি। মোট শ্রমজীবীর সংখ্যা ২২,৪১১ জন, যার মধ্যে কৃষক ১৩৩ জন, মূল কৃষিজীবী ২২৬ জন গৃহস্থলী সংক্রান্ত শ্রমজীবী ৫৭৬ জন, অন্যান্য শ্রমজীবী ১৮,০৮৪ জন। মোট প্রান্তিক শ্রমজীবী সংখ্যা ৩,৩৯২ জন, যার মধ্যে প্রান্তিক কৃষক ২৯ জন, প্রান্তিক কৃষিজীবী ৩৫ জন, প্রান্তিক গৃহস্থলী সংক্রান্ত শ্রমজীবী ১২৮ জন, অন্যান্য প্রান্তিক শ্রমজীবী ৩,২০০ জন।
পুন্তমল্লী বা পুনামালী বিধানসভা কেন্দ্র তিরুভেলুর লোকসভা কেন্দ্রের‌ অন্তর্গত।
কালারিয়া

কালারিয়া একটি হল সেন্সাস টাউন এখতিয়ারের মধ্যে ক্যানিং মধ্যে থানায় ক্যানিং ১ সিডি ব্লক মধ্যে ক্যানিং মহকুমা এর দক্ষিণ 24 পরগনা জেলা ভারতীয় রাষ্ট্র এর পশ্চিমবঙ্গ ।
ক্যানিং মহকুমার খুব কম স্তরের নগরায়ণ রয়েছে। জনসংখ্যার মাত্র ১২.৩7% শহরাঞ্চলে এবং ৮ 87..63% গ্রামাঞ্চলে বাস করে। ক্যানিং আই সিডি ব্লকে 8 টি শুমারি শহর রয়েছে এবং বাকি মহকুমায় মাত্র 2 জন শহর রয়েছে। পুরো জেলাটি এই অঞ্চলের দক্ষিণাঞ্চলে অসংখ্য দ্বীপ নিয়ে গঙ্গা ডেল্টায় অবস্থিত। সুন্দরবন জাতীয় উদ্যানের সীমানা (মানচিত্রের পাশাপাশি দেখানো হয়েছে) অঞ্চল এবং এর একটি বড় অংশ সুন্দরবনের বসতিগুলির একটি অংশ। এটি দক্ষিণ বিদ্যাধারী সমভূমিতে সমতল নিম্ন-নিচু অঞ্চল। মতলা নদীটি বিশিষ্ট এবং এখানে প্রচুর স্রোত এবং জলা নালা স্থানীয়ভাবে "খাল" নামে পরিচিত। তুলনামূলকভাবে সাম্প্রতিক দেশব্যাপী উন্নয়ন হ'ল একটি বিশেষ উপকূলীয় বাহিনী সহ উপকূলীয় অঞ্চলগুলিকে রক্ষা করা। 
ক্যালরিয়া, গৌর দাহ এবং বাঁশরা জেলা সেন্সাস হ্যান্ডবুকের ৩৩৩ পৃষ্ঠায় ক্যানিং আই সিডি ব্লকের মানচিত্র অনুসারে ক্যানিং আই সিডি ব্লকের জনগণনা শহরগুলির একটি গোষ্ঠী গঠন করেছে। 
দক্ষিণ চব্বিশ পরগনার জেলা সেন্সাস হ্যান্ডবুকের বারুইপুর সিডি ব্লকের মানচিত্র অনুসারে বারুইপুর সিডি ব্লকের গড়িয়া, চম্পাহাটি, সোলগোহালিয়া এবং নারিদানার দ্বারা গঠিত আরও একটি জনগোষ্ঠী শহরতলির উপরের ক্লাস্টারের সাথে সংলগ্ন। 
ভারতের ২০১১ সালের আদমশুমারি অনুসারে কালারিয়ার মোট জনসংখ্যা ছিল ১০,০75৫ জন, যার মধ্যে ৫,০79৯ (৫০%) পুরুষ এবং ৪,৯৯6 (৫০%) মহিলা ছিলেন। 0 থেকে 6 বছর বয়সের মধ্যে 1,188 জন ব্যক্তি ছিলেন। কালারিয়ার মোট সাক্ষরতার সংখ্যা ছিল 7,০৯৯ (6 বছরের বেশি জনসংখ্যার 79৯.79৯%)। 
জেলা আদমশুমারীর হ্যান্ডবুক ২০১১ অনুসারে কালারিয়ার আয়তন ৪.১৭৩ কিমি । নাগরিক সুযোগ-সুবিধার মধ্যে এটি ছিল ৫ কি মি  উভয় খোলা এবং আচ্ছাদিত ড্রেন সহ কিলোমিটার রাস্তা, ওভারহেড ট্যাঙ্ক এবং পরিষেবা জলাধার জড়িত সুরক্ষিত জল সরবরাহ। এটিতে ২৭৭ টি ঘরোয়া বৈদ্যুতিন সংযোগ ছিল। চিকিৎসা সুবিধাগুলির মধ্যে এটির ১ টি ডিসপেনসারি / স্বাস্থ্য কেন্দ্র ছিল। এটির যে শিক্ষাগত সুবিধা ছিল তার মধ্যে দুটি প্রাথমিক বিদ্যালয় ছিল। 
পিয়ালি-ঘুটিয়ারি শরীফ রোডে কালারিয়া রয়েছে। 
পিয়ালী রেলস্টেশনটি নিকটেই অবস্থিত। 
কলারিয়া জুনিয়র উচ্চ বিদ্যালয় একটি বাংলা-মধ্যম সমবায় সংস্থা যা ২০১০ সালে প্রতিষ্ঠিত হয়েছিল। এতে পঞ্চম শ্রেণি থেকে অষ্টম শ্রেণি পর্যন্ত পড়ানোর সুবিধা রয়েছে। 
ঘুটিয়ারি শরীফের ঘুটিয়ারি শরীফ ব্লক প্রাথমিক স্বাস্থ্য কেন্দ্র, ১০ টি শয্যা বিশিষ্ট ক্যানিং ১ সিডি ব্লকের প্রধান সরকারী মেডিকেল সুবিধা facility
মার্কিন মহাকাশ বাহিনী

মার্কিন মহাকাশ বাহিনী বা ইউনাইটেড স্টেটস স্পেস ফোর্স (ইউএসএসএফ) হলো মার্কিন সশস্ত্র বাহিনীর মহাকাশ শাখা। এটি মার্কিন যুক্তরাষ্ট্রের আটটি ইউনিফর্ম সেবাগুলির মধ্যে একটি এবং বিশ্বের প্রথম এবং বর্তমানে একমাত্র স্বাধীন মহাকাশ বাহিনী। মার্কিন মহাকাশ বাহিনী একটি সামরিক পরিষেবা শাখা। মার্কিন মহাকাশ বাহিনী এবং মার্কিন যুক্তরাষ্ট্র বিমানবাহিনী প্রতিরক্ষা বিভাগের মধ্যে তিনটি বেসামরিক নেতৃত্বাধীন সামরিক বিভাগগুলির মধ্যে অন্যতম বিমান বাহিনী বিভাগের অংশ। বিমান বাহিনী বিভাগের মাধ্যমে বিমান বাহিনীর সচিব মহাকাশ বাহিনী তদারকি করেন। সচিব হলেন রাজনৈতিকভাবে নিযুক্ত একজন বেসামরিক ব্যক্তিত্ব যিনি প্রতিরক্ষা সচিবকে প্রতিবেদন করেন এবং সিনেটের অনুমোদনসহ রাষ্ট্রপতি কর্তৃক নিযুক্ত হন।, যদি মহাকাশ বাহিনীর কোনো কর্মকর্তা জয়েন্ট চিফ অফ স্টাফের চেয়ারম্যান বা ভাইস-চেয়ারম্যান হিসাবে দায়িত্ব পালন না করেন, তাহলে মহাকাশ বাহিনীর সামরিক প্রধান হলেন মহাকাশ অভিযানের প্রধান, যিনি মহাকাশ বাহিনীর সর্বাধিক সিনিয়র অফিসার। মহাকাশ অপারেশন প্রধান মহাকাশ বাহিনীর দলগুলির উপর তদারকি করেন এবং যুগ্ম চিফ অফ স্টাফ হিসাবে ভূমিকা পালন করেন।
মুসনাদ আল-ফিরদাউস

মুসনাদুল ফিরদাউস () হল সুন্নি ইসলামের একটি সংগৃহীত হাদিসের সংকলন গ্রন্থ। সুন্নি পণ্ডিত আবু মনসুর আদ-দাইলামি (মৃঃ ৫৫৮ হিঃ - ১১৬২ খ্রিঃ) এটি প্রণয়ন করেন। 
এতে মাকতাবা শামিলা অনুসারে প্রায় তিন হাজার (৩০০০) হাদিস রয়েছে। এই সংকলনটি পণ্ডিতদের মধ্যে খুব বেশি বিখ্যাত নয় কারণ হাদিসের উদ্ধৃতি দেওয়ার সময় বর্ণনাকারীদের শৃঙ্খলা বিশেষভাবে দেওয়া হয়নি।
গ্রন্থটি অনেক প্রকাশক প্রকাশ করেছেন। তবে মূলত এটি আরবী ভাষায়:
مكتبة الأستاذ الدكتور محمد بن تركي التركي -
ভুবনেশ্বর মধ্য বিধানসভা কেন্দ্র

ভুবনেশ্বর মধ্য (ক্রমিক নং ১১২) হল একটি বিধানসভা আসন খুরদা জেলা, ওড়িশা, ভারতের। ভুবনেশ্বর মধ্য আসনে ভুবনেশ্বরের ১ থেকে ২৯ নং এবং ৩৫ থেকে ৩৭ নং ওয়ার্ড অন্তর্ভুক্ত রয়েছে। 
২০০৯ থেকে ২০১৪ সালের মধ্যে দুটি নির্বাচন অনুষ্ঠিত হয়েছিল। ভুবনেশ্বর মধ্য নির্বাচন কেন্দ্র থেকে নির্বাচিত সদস্য হলেন:
[[বিষয়শ্রেণী:খুরদা জেলা]]
[[বিষয়শ্রেণী:খোর্দ্ধা জেলা]]
[[বিষয়শ্রেণী:ভুবনেশ্বর]]
[[বিষয়শ্রেণী:ওড়িশার রাজনীতি]]
দেশের মাটি (টেলিভিশন ধারাবাহিক)

দেশের মাটি একটি ভারতীয় বাংলা টেলিভিশন ধারাবাহিক যা ৪ জানুয়ারী ২০২১ থেকে বিনোদন চ্যানেল স্টার জলসায় প্রিমিয়ার হয়েছিলো এবং এটি এখন ডিজিটাল প্ল্যাটফর্ম হটস্টারে উপলভ্য। ধারাবাহিকটি সায়বাল বন্দ্যোপাধ্যায় ও লীনা গঙ্গোপাধ্যায়ের ম্যাজিক মোমেন্টস মোশন পিকচার্স প্রযোজনা করেছে। এতে শ্রুতি দাস, দিব্যজ্যোতি দত্ত, রাহুল ব্যানার্জী, রুকমা রায়, তথাগত মুখোপাধ্যায় এবং পায়েল দে প্রধান চরিত্রে অভিনয় করেছেন।
এটি প্রণয়ধর্মী উপাদান সহ একটি পারিবারিক নাটক। এর কেন্দ্রীয় ধারণাটি হ'ল নিজের শিকড়ের সাথে সংযুক্ত থাকা এবং পারিবারিক মূল্যবোধকে উন্নত করা।
শালিগ্রামম

শালিগ্রামম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ ১৯৭৭ খ্রিস্টাব্দে চেন্নাই শহরের অনুভূত হওয়ার পূর্বে এটি পূর্বতন কাঞ্চীপুরম জেলার সঈদাপেট তালুকের অন্তর্ভুক্ত ছিল।
শালিগ্রামম লোকালয়ের পূর্ব‌ দিকে বড়পালনি, পশ্চিম দিকে বৃকমবক্কম, দক্ষিণ দিকে কলাজ্ঞ করুণানিধি নগর ও উত্তর দিকে কোয়মবেড়ু রয়েছে। আর্কট রোডের উপর অবস্থিত এই লোকালয়ের নিকটতম রেলস্টেশন হল কোটমবক্কম রেলওয়ে স্টেশন। অতি নিকটে রয়েছে পোরূর সড়ক জংশন ও বড়পালনি মেট্রো স্টেশন। এটি কূবম নদীর দক্ষিণ তীরে অবস্থিত।
দক্ষিণ ভারতের প্রখ্যাত দার্শনিক রামানুজ আচার্য ১০১৭ খ্রিস্টাব্দে শ্রীপেরুম্বুদুরে জন্মগ্রহণ করেছিলেন। ছোটবেলায় তিনি তাঁর গুরু যাদব প্রকাশের কাছ থেকে বেদ শেখার জন্য কাঞ্চী যান। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে দীক্ষা নেন। রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি ১২০ বছর পূর্ণ করেন এবং ব্রাহ্মণ হন।
সিলভিও তানজি

সিলভিও তানজি (১৮৭৯ - ২৯ নভেম্বর ১৯০৯) ছিলেন একজন ইতালীয় সুরকার ও সংগীত সমালোচক। তিনি সাসেলোতে জন্মগ্রহণ করেছিলেন এবং মিলানে মারা যান।
মার্কিন যুক্তরাষ্ট্রের ভূগোল

ভৌগোলিক দিক থেকে মার্কিন যুক্তরাষ্ট্র বলতে বুঝায় যুক্তরাষ্ট্রের মূল ভূখণ্ড, আলাস্কা প্রদেশ, হাওয়াই এর দ্বীপ-প্রদেশ এবং পুয়ের্তো রিকো, উত্তর মারিয়ানা দ্বীপপুঞ্জ, মার্কিন যুক্তরাষ্ট্র ভার্জিন দ্বীপপুঞ্জ, গুয়াম, আমেরিকান সামোয়া, ক্ষুদ্র দূরবর্তী দ্বীপপুঞ্জ অঞ্চলসমূহকে বুঝায়। মার্কিন যুক্তরাষ্ট্রের কানাডা এবং মেক্সিকোর সাথে স্থলভাগের সীমানা এবং কানাডা এবং মেক্সিকো ছাড়াও রাশিয়া, কিউবা, বাহামা ও অন্যান্য দেশের সাথে সমুদ্রসীমা রয়েছে। কানাডার সাথে যুক্তরাষ্ট্রে উত্তর সীমান্ত বিশ্বের দীর্ঘতম দ্বি-জাতীয় স্থল সীমানা।
১৯৮৯ সাল থেকে ১৯৯৬ সাল পর্যন্ত মার্কিন যুক্তরাষ্ট্রের মোট আয়ন (শুধুমাত্র স্থলজ + অভ্যন্তরীণ জলজ) হিসাবে তালিকাভুক্ত হয়েছিল। তালিকাভুক্ত মোট আয়তন ১৯৯৭ সালে (গ্রেট লেকের আয়তন এবং উপকূলীয় জলজ আয়তন যুক্ত হয়েছে), ২০০৪ সালে , ২০০৬ সালে , এবং ২০০৭ সালে (আঞ্চলিক জলজ আয়তন যুক্ত হয়েছে) এ পরিবর্তিত হয়েছে। বর্তমানে, সিআইএ ওয়ার্ল্ড ফ্যাক্টবুক অনুযায়ী আয়তন , জাতিসংঘের পরিসংখ্যান বিভাগ অনুযায়ী , এবং এনসাইক্লোপিডিয়া ব্রিটানিকা অনুযায়ী (গ্রেট লেকের আয়তন অন্তর্ভুক্ত তবে উপকূলীয় জলজ অঞ্চলের নয়)। এই উত্সগুলি কেবল ৫০টি অঙ্গরাজ্য এবং ফেডারেল জেলা বিবেচনা করে এবং বিদেশের অঞ্চলগুলি বাদ দেয়। মার্কিন যুক্তরাষ্ট্রের আয়তনের দ্বিতীয় বৃহত্তম এক্সক্লুসিভ অর্থনৈতিক অঞ্চল রয়েছে।
মোট আয়তনের (জলজ ও স্থলজ) দিক দিয়ে মার্কিন যুক্তরাষ্ট্র গণপ্রজাতন্ত্রী চীনের থেকে কিছুটা বড় বা ছোট, এবং বিশ্বের তৃতীয় বা চতুর্থ বৃহত্তম দেশ। মোট আয়তনের দিক থেকে চীন এবং যুক্তরাষ্ট্র উভয়ই রাশিয়া এবং কানাডার চেয়ে ছোট, তবে ব্রাজিলের চেয়ে বড়। কেবল ভূমির আয়তনের দিক থেকে, রাশিয়া এবং চীনের পরে যুক্তরাষ্ট্র বিশ্বের তৃতীয় বৃহত্তম দেশ, এবং কানাডা চতুর্থ। মার্কিন যুক্তরাষ্ট্র বা চীন তৃতীয় বৃহত্তম দেশ কিনা তা দুটি বিশয়ের উপর নির্ভর করে: (১) আকসাই চীন এবং ট্রান্স-কারাকোরাম অঞ্চলে চীনের দাবির বৈধতা। এই উভয় অঞ্চল ভারতও দাবি করেছে, সুতরাং এর আয়তন গণনা করা হয় না; এবং (২) মার্কিন যুক্তরাষ্ট্র কীভাবে তার নিজস্ব আয়তন গণনা করে। ওয়ার্ল্ড ফ্যাক্টবুকের প্রাথমিক প্রকাশের পর থেকে সিআইএ মার্কিন যুক্তরাষ্ট্রের মোট আয়তন বেশ কয়েকবার হালনাগাদ করেছে।
মার্কিন যুক্তরাষ্ট্রের কানাডা (উত্তরে) এবং মেক্সিকোর (দক্ষিণে) সাথে স্থল সীমানা এবং উত্তর-পশ্চিমে রাশিয়ার সাথে রাষ্ট্রাধীন জলভাগের সীমানা এবং দক্ষিণ-পূর্বে ফ্লোরিডা এবং কিউবা এবং ফ্লোরিডা এবং বাহামার মধ্যে দুটি রাষ্ট্রাধীন জলভাগের সীমানা রয়েছে। অন্যথায় মূল ভূখণ্ডের আটচল্লিশটি প্রদেশ পশ্চিমে প্রশান্ত মহাসাগর, পূর্বে আটলান্টিক মহাসাগর এবং দক্ষিণ-পূর্বে মেক্সিকো উপসাগর দ্বারা আবদ্ধ। আলাস্কার দক্ষিণ এবং দক্ষিণ-পশ্চিমে প্রশান্ত মহাসাগর, পশ্চিমে বেরিং প্রণালী এবং উত্তরে উত্তর মহাসাগরের সীমানা রয়েছে। হাওয়াই মূল ভূখণ্ডের দক্ষিণ-পশ্চিমে প্রশান্ত মহাসাগরে অবস্থিত।
প্রদেশসমূহের মধ্যে আটচল্লিশটি কানাডা এবং মেক্সিকোর মধ্যবর্তী অঞ্চলে অবস্থিত; এই প্রদেশগুলোকে আনুষ্ঠানিকভাবে সংযুক্ত মার্কিন যুক্তরাষ্ট্র এবং নিম্ন ৪৮ হিসাবে চিহ্নিত করা হয়। আলাস্কা, যা মহাদেশীয় মার্কিন যুক্তরাষ্ট্রের অন্তর্ভুক্ত, উত্তর আমেরিকার উত্তর-পশ্চিম প্রান্তে অবস্থিত।
মানবীয় ভূগোলের দিক থেকে মার্কিন যুক্তরাষ্ট্রে বিভিন্ন ধরনের জাতিসত্তা ও সংস্কৃতি রয়েছে।
উৎপলেন্দু চৌধুরী

উৎপলেন্দু চৌধুরী () (২৯ এপ্রিল, ১৯৪৯ -৭ ফেব্রুয়ারি, ২০১১ ) ছিলেন বিখ্যাত বাঙালি লোকসঙ্গীত শিল্পী। বাংলার শিক্ষিত সমাজে অবহেলিত লোকসঙ্গীতের ধারা পিতার নির্দেশিত পথে বহন করেছেন আমৃত্যু।
উৎপলেন্দুর জন্ম ভারতের স্বাধীনতার পর পূর্বপাকিস্তানে অধুনা বাংলাদেশের সিলেটে ১৯৪৯ খ্রিস্টাব্দের ২৯ শে এপ্রিল। তার ডাকনাম ছিল রুণু। পিতা ছিলেন বাংলার সমৃদ্ধ লোকসঙ্গীত আন্দোলনের পথিকৃৎ, জনপ্রিয় লোকসঙ্গীত শিল্পী নির্মলেন্দু চৌধুরী। ১৯৫৩ খ্রিস্টাব্দের কোন এক সময়ে তার পরিবার চলে আসেন কলকাতায়। উৎপলেন্দুর পড়াশোনা প্রথমে কলকাতার ডন বসকো ও পরে সেন্ট টমাস স্কুলে। তিনি এম.কম পাশ করেন কলকাতা বিশ্ববিদ্যালয় থেকে। কিন্তু তার পিতা শৈশবকাল থেকেই তাঁকে সঙ্গীত শিক্ষা দেন। পিতার নির্দেশেই লোকগানের তালিম নেন অধুনা বাংলাদেশের বিদিতলাল দাসের কাছে। লোকগানে দক্ষতার পাশাপাশি শেখেন সরোদ ও পিয়ানো বাদন। সেতার শেখেন ওস্তাদ বাহাদুর খানের কাছে। তবে বাংলার হারিয়ে যাওয়া লোকগান গেয়ে পিতার ধারা বজায় রাখতে সচেষ্ট ছিলেন তিনি। গ্রামোফোন রেকর্ড ও ক্যাসেটের পাশাপাশি লোক-আঙ্গিকের বিভিন্ন ধরনের গবেষণামূলক কাজ করেছেন। তিনি বাংলা, আসাম ও ত্রিপুরার বিভিন্ন অঞ্চলের বিভিন্ন আঙ্গিকের গান যেমন, বাউল, ভাটিয়ালি, ভাওয়াইয়া, ধামাইল, সারিগান, ঝুমুর, টুসু ইত্যাদি লোকগানের পুনরুজ্জীবনের ও প্রচারের যথাসাধ্য চেষ্টা করেছেন। তার গভীর সংবেদনশীল পরিবেশনের গুণে দেশ-বিদেশের সঙ্গীতপ্রেমীরা প্রকৃতপক্ষে মন্ত্রমুগ্ধ হয়ে পড়তেন। পিতার ন্যায় তিনিও সাতের দশক থেকেই বিদেশে লোকগানের প্রতিনিধিত্ব করেন। নিজের সঙ্গীতের দল নিয়ে ভ্রমণ করেন আমেরিকা, কানাডা, ইউরোপের জার্মানি, ফ্রান্স, ফিনল্যান্ড সহ মধ্যপ্রাচ্যের বহু দেশ। পরে সোভিয়েত রাশিয়া হতে খ্যাতি ও সুনাম অর্জন করেন আটের দশকে। বাংলার সঙ্গীত শিল্পীদের সংগঠন "অ্যাপস"-এর প্রতিষ্ঠাতা-সদস্য ছিলেন তিনি। সম্পাদকও হয়েছিলেন। প্রতিভাবান শিল্পীর গলায় একসময় ক্যান্সার রোগের মারণ আক্রমণ ধরা পড়ে। সাময়িক বিরতি,তবে চিকিৎসার পর আবার গান গাওয়া শুরু করেন, কিন্তু জীবনের শেষদিকে গাইতে সমস্যা হত।
তিনি কলকাতার সল্টলেকে বসবাস করতেন। তবে বেশিদিন গান গাইতে পারেন নি। নিউমোনিয়ায় আক্রান্ত হয়ে ২০১১ খ্রিস্টাব্দের ৭ই ফেব্রুয়ারি মাত্র ৬১ বৎসর বয়সে কলকাতার এক হাসপাতালে প্রয়াত হন। তার স্ত্রী উত্তরা চৌধুরী ও দুই কন্যা তিস্তা ও তোর্সা।
রিমন হোসাইন

মোহাম্মদ রিমন হোসাইন (জন্ম: ১ জুলাই ২০০৩; রিমন হোসাইন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১৫–১৬ মৌসুমে, বাংলাদেশী ফুটবল ক্লাব বসুন্ধরা কিংসের যুব পর্যায়ের হয়ে খেলার মাধ্যমে রিমন ফুটবল জগতে প্রবেশ করেছেন এবং পরবর্তীকালে ঢাকা আবাহনীর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, বাংলাদেশী ক্লাব বসুন্ধরা কিংসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০২১ সালে, রিমন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। দলগতভাবে, রিমন এপর্যন্ত ২টি শিরোপা জয়লাভ করেছেন, যার উভয়েই বসুন্ধরা কিংসের হয়ে জয়লাভ করেছেন।
মোহাম্মদ রিমন হোসাইন ২০০৩ সালের ১লা জুলাই তারিখে বাংলাদেশের নওগাঁয় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ সালের ২৯শে মার্চ তারিখে, মাত্র ১৭ বছর ৮ মাস ২৮ দিন বয়সে, রিমন নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে ছিলেন, তবে ৫০তম মিনিটে রক্ষণভাগের খেলোয়াড় ইয়াসিন আরাফাতের বদলি খেলোয়াড় হিসেবে মাঠ ত্যাগ করেছেন; ম্যাচে তিনি ৪ নম্বর জার্সি পরিধান করে একজন বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল।
কানজুল উম্মাল

কানজুল উম্মাল একটি সুপরিচিত হাদিস গ্রন্থের নাম। পূর্ণ নাম কানজুল উম্মাল ফি সুনানিল আকওয়াল ওয়াল আফআল (, ইংরেজি:"Kanzul ummal fi sunanil aqwal wal afal"), এটি হাদিসের সুন্নি সংকলন, গ্রন্থটি প্রণয়ন করেন বিশিষ্ট ইসলামিক পণ্ডিত হাদিসবেত্তা 'আলি ইবনে আবদুল মালিক আল-হিন্দি (১৪৭২ খ্রিঃ - ১৫৬৭ খ্রিঃ) ।
আলি ইবনে আবদুল মালিক আল-হিন্দির এই গ্রন্থটি ইমাম জালালুদ্দীন সুয়ুতীর "জামিউল কাবির" গ্রন্থের বিন্যাসে সাজানো । এতে প্রায় ৪৬,০০০ হাদিস রয়েছে, যা বিভিন্ন নির্ভরযোগ্যতার একটি ভাণ্ডার । এতে পাওয়া হাদিস বর্ণনার পূর্ণ সূত্র পরম্পরা ছাড়া উদ্ধৃত করা হয়েছে।
গেজা আল্লাগা

গেজা আল্লাগা (১৮৪১ - ১৯ মার্চ ১৯১৩) একজন হাঙ্গেরীয় সুরকার এবং সিম্বাল বাদক ছিলেন। তিনি হাঙ্গেরিয়ান রয়েল অপেরা অর্কেস্ট্রা দলের সদস্য ছিলেন এবং ১৮৮৯ সালের আগে এই বিষয়ের উপর তাঁর প্রথম পুস্তক "সিম্বলম" প্রকাশিত হয়।
লুই ন্যাটারো

লুই ন্যাটারো (লুই আলেকজান্দ্রে মেরি) (১৬ অক্টোবর ১৮৭০ – ১০ নভেম্বর ১৯১৫, মার্শিলিসে) একজন ফরাসি চিত্রশিল্পী ছিলেন। তিনি তাঁর সমুদ্র এবং বন্দরের ছবি এবং স্থানীয় রাস্তার দৃশ্য এবং শিশুদের চিত্রের জন্য খ্যাত ছিলেন। তিনি আরো এঁকেছিলেন দ্য পোর্ট অব তুলোঁ।
বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র

বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র হলো বেশকিছু উন্নয়নশীল ক্ষুদ্র দ্বীপরাষ্ট্রের প্রতিনিধির সমন্বয়ে করা একটি চুক্তির ভিত্তিতে প্রস্তুতকৃত ঘোষণাপত্র। এটি ২০০৭ সালের নভেম্বরে স্বাক্ষরিত হয়। এই ঘোষণাপত্রের উদ্দেশ্য ছিল মানবাধিকার ও জলবায়ু পরিবর্তনকে সংযুক্ত করার পরিষ্কার কৌশল গঠন করা। এই পত্রের অন্যতম উদ্দেশ্য জলবায়ু পরিবর্তন মোকাবেলার জন্য কেবলমাত্র জলবায়ু পরিবর্তনজনিত পরিবেশগত প্রভাব না দেখে একইসাথে জলবায়ু পরিবর্তনের ফলে মানবাধিকারের উপরে প্রভাবের কথাও বিবেচনা করা। এই ঘোষণার মধ্য দিয়ে এটা পরিষ্কার হয় যে স্বাস্থ্যকর পরিবেশের অধিকার অন্য সকল মৌলিক মানবাধিকারের পূর্বশর্ত।
মালদ্বীপ এই ঘোষণাপত্রের অন্যতম স্বাক্ষরকারী দেশ এবং এর রাজধানী মালের নামানুসারে পত্রটির নামকরণ করা হয়। মালদ্বীপ অন্যতম রাষ্ট্র, যার জনগোষ্ঠীর মানবাধিকার জলবায়ু পরিবর্তনের ফলে ইতোমধ্যে প্রভাবিত হয়েছে। ফলশ্রুতিতে, মালদ্বীপ এবং অন্যান্য দ্বীপরাষ্ট্র একটি আন্তর্জাতিক জোট গঠন করার চেষ্টা করছে, যা জলবায়ু পরিবর্তন মোকাবেলায় মানবাধিকারকে একটি কাঠামো হিসাবে ব্যবহার করবে। এই জোট জেনেভা, নিউ ইয়র্ক সিটি এবং মালেতে বৈঠক করেছে।
ঘোষণাপত্রে স্বাক্ষরকারীরা জাতিসংঘ মানবাধিকার পরিষদকে জলবায়ু পরিবর্তন এবং মানবাধিকার বিষয়টির প্রতি আরো মনোযোগী হতে অনুরোধ করে। এর উত্তরে, মানবাধিকারের জন্য জাতিসংঘের হাই কমিশনারের অফিস একটি গবেষণা প্রকাশ করে, যেখানে জলবায়ু পরিবর্তনজনিত এবং মানবাধিকারে বাধা তৈরি করে এমন কিছু নির্দিষ্ট কিছু দিক উল্লেখিত হয়, ও জোর দিয়ে জানায় যে জলবায়ু পরিবর্তন থেকে মানবাধিকার রক্ষার জন্য রাষ্ট্রগুলোকে একসাথে কাজ করা উচিত। এই প্রতিবেদনে বেশকিছু মৌলিক অধিকার হুমকির সম্মুখীন তা বিশেষভাবে দেখানো হয়, যেমন জীবনের অধিকার, স্বাস্থ্যের অধিকার, জীবনমানের অভাব, এবং আত্মসংকল্প।
খাগড়াছড়ি সরকারি কলেজ

খাগড়াছড়ি সরকারি কলেজ খাগড়াছড়ি জেলার কলেজ রোড, চেঙ্গি চত্তরে অবস্থিত একটি সরকারি শিক্ষাপ্রতিষ্ঠান। কলেজটি সমতল ভূমিতে অবস্থিত। খাগড়াছড়ি সরকারি কলেজ অত্র জেলার নামকরা কলেজগুলোর মধ্যে একটি। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। এই কলেজটি জাতীয় বিশ্ববিদ্যালয়-এর অধিভুক্ত।
শিক্ষার্থীদের উচ্চ শিক্ষার অর্জনের লক্ষ‍্যে ১০ই মার্চ ১৯৭৪ সালে পানখাইয়া পাড়ার স্বল্প সংখ‍্যক শিক্ষকের সহযোগিতায় মানবিক ও ব‍্যবস‍ায় শিক্ষা বিভাগে স্বল্প সংখ‍্যক শিক্ষার্থী নিয়ে বেসরকারিভাবে প্রথম প্রতিষ্ঠিত হয় খাগড়াছড়ি সরকারি কলেজ। এর কয়েক বছর পর বর্তমান চেঙ্গি স্কয়ার এলাকায় কলেজটি স্থানান্তর করা হয়। ১ মার্চ ১৯৮০ সালে কলেজটি সরকারিকরণ করা হয়। .সাবেক এম. এল. এ. বীরেন্দ্র কিশোর রোয়াজা (ত্রিপুরা) কলেজটির উন্নয়নের জন্য ২৫ লাখ টাকা সরকার হতে অনুদান এনে দিয়েছিলেন।
বর্তমানে এ কলেজে "উচ্চমাধ্যমিক" শাখায় বিজ্ঞান, মানবিক ও ব‍‍্যবসা বিভাগে পাঠদান করা হয়। এছাড়াও জাতীয় বিশ্ববিদ্যালয়ের অধীনে রাষ্ট্রবিজ্ঞান, ইতিহাস, অর্থনীতি, ব‍্যবস্থাপনা ও রসায়ন বিষয়ে সম্মান, রাষ্ট্রবিজ্ঞান বিষয়ে মাস্টার্স এবং বি. এ. (পাস), বি. বি. এ. (পাস) ও বি. এস. এস. (পাস) কোর্স চালু রয়েছে। উল্লেখ‍্য যে, হিসাববিজ্ঞান, ইংরেজি ও দর্শন বিষয়ে সম্মান কোর্সের অনুমোদন শিক্ষা মন্ত্রণালয়ে প্রক্রিয়াধীন রয়েছে। ব্যবসায় শিক্ষা, কলা ও সমাজবিজ্ঞান অনুষদে ৯ টি বিষয় পড়ানো হয়।
কলেজের অভ্যন্তরেই বিশাল আকৃতির মাঠ রয়েছে। প্রতি বছর বার্ষিক ক্রীড়া অনুষ্ঠিত হয়ে থাকে।
কলেজের অভ‍্যন্তরে একটি গ্রন্থাগার রয়েছে যেখানে পর্যাপ্ত বই রয়েছে।
কলেজে একটি ছাত্র ও একটি ছাত্রী মিলনায়তন রয়েছে।
কলেজ চত্বরে পদার্থবিজ্ঞান বিভাগের সামনে জীববিজ্ঞান বিভাগের তত্ত্বাবধানে একটি বোটানিক‍্যাল গার্ডেন আছে।
কলেজে একটি বাস গাড়ি রয়েছে ছাত্র-ছাত্রীদের কলেজে যাতায়তের জন্য।
কলেজে ছাত্র ছাত্রীদের জন‍্য যুব রেড ক্রিসেন্ট, রোভার স্কাউট, গার্লস গাইড ও ফটোগ্রাফি ক্লাব এ অংশগ্রহণ এর সুযোগ রয়েছে।
রমজান, ইরান

রমজান (, ) ইরানের মাজান্দ্রান প্রদেশের গালুগাহ দেশের কেন্দ্রীয় জেলার একটি জনবহুল গ্রাম। ২০০৬ সালের আদমশুমারী অনুমতি এই গ্রামে ৭৮টি পরিবারের ২৭৩ জন বসবাস করত।
সাফাভীয় সাম্রাজ্য

সাফাভীয় সাম্রাজ্য, সাফাভীয় পারস্য বা সাফাভীয় ইরান ( "শহানশহিয়ে সাফাভী") ছিলো ৭ম শতাব্দীর মুসলিমদের পারস্য বিজয়েরপরবর্তী অন্যতম বৃহৎ পারসিক সাম্রাজ্য যা;১৫০১ থেকে ১৭৩৬ খ্রিস্টাব্দ পর্যন্ত সাফাভীয় রাজবংশের দ্বারা শাসিত হয়েছিল। এটিকে প্রায়শই আধুনিক ইরানের ইতিহাসের সূচনা এবং অন্যতম বারুদীয় সাম্রাজ্য হিসেবে বিবেচনা করা হয়। সাফাভীয় শাহগণ 'শিয়া ইসলামের' ইসনা আশারিয়া মতবাদকে সাম্রাজ্যের রাষ্ট্রধর্ম হিসেবে প্রতিষ্ঠিত করেছিল;আর তা ছিল ইসলামের ইতিহাসের অন্যতম গুরুত্বপূর্ণ মোড়।
সাফাভীয় রাজবংশের সূচনা হয়েছিল সুফিবাদের সফবিয়া তরিকা থেকে, যা আজারবাইজান অঞ্চলের আর্দাবিল শহরে প্রতিষ্ঠিত হয়। তারা কুর্দি বংশোদ্ভূত ইরানি রাজবংশ ছিল তবে তাদের শাসনকালে তারা তুর্কমেন, জর্জীয়, সির্কাসীয়, এবং পন্তীয় গ্রীকদের বিশিষ্ট ব্যক্তিদের সাথে বিবাহবন্ধনে আবদ্ধ হয়। সাফাভীয়রা তাদের আর্দাবিলের ঘাঁটি থেকে বৃহত্তর ইরানের কয়েকটি অংশের উপর নিজেদের নিয়ন্ত্রণ প্রতিষ্ঠা করে এবং এসকল অঞ্চলের ইরানি আত্মপরিচয় পুনরুদ্ধার করে। এভাবে 'সাফাভীয়রা' সাসানীয় সাম্রাজ্যের পর প্রথম দেশীয় রাজবংশ হয়ে ওঠে;যারা সরকারিভাবে ইরান নামের একটি জাতিরাষ্ট্র প্রতিষ্ঠা করে।
১৫০১ থেকে ১৭২২ সাল পর্যন্ত 'সাফাভীয়রা' শাসন ক্ষমতায় ছিল (১৭২৯ থেকে ১৭৩৬ সাল পর্যন্ত সংক্ষিপ্ত পুনর্জয়ের অভিজ্ঞতা হয়েছিল) এবং ক্ষমতার সর্বোচ্চ সীমায় তারা অধুনা ইরান, আজারবাইজান, বাহরাইন, আর্মেনিয়া, পূর্ব জর্জিয়া, রাশিয়াসহ উত্তর ককেশাসের কিছু অংশ, ইরাক, কুয়েত এবং আফগানিস্তানের পাশাপাশি তুরস্ক, সিরিয়া, পাকিস্তান, তুর্কমেনিস্তান এবং উজবেকিস্তানের কিছু অংশ নিয়ন্ত্রণ করেছিল। ১৭৩৬ সালে পতন সত্ত্বেও তারা যে উত্তরাধিকার রেখে গিয়েছিল;তা প্রাচ্য ও পাশ্চাত্যের মধ্যে একটি অর্থনৈতিক দুর্গ হিসাবে ইরানের পুনরুত্থান, রোধন ও সমন্বয়ের ভিত্তিতে একটি দক্ষ রাষ্ট্র ও আমলাতন্ত্র প্রতিষ্ঠা, স্থাপত্য উদ্ভাবন এবং সাফাভীয় শিল্পের পৃষ্ঠপোষকতায় অবদান রেখেছিল। সাফাভীয়রা ইরানের পাশাপাশি ককেসাস, আনাতোলিয়া এবং মেসোপটেমিয়ার প্রধান অংশ জুড়ে শিয়া ইসলাম ছড়িয়ে দিয়েছিল যার ছাপ আজও টিকে আছে।
[[বিষয়শ্রেণী:ইরানের সাম্রাজ্য ও রাজ্য]]
[[বিষয়শ্রেণী:সাফাভীয় ইরান]]
[[বিষয়শ্রেণী:পারস্য ও ইরানের রাজতন্ত্র]]
[[বিষয়শ্রেণী:দাগেস্তানের ইতিহাস]]
[[বিষয়শ্রেণী:ঐতিহাসিক আন্তর্মহাদেশীয় সাম্রাজ্য]]
[[বিষয়শ্রেণী:১৫০১-এ প্রতিষ্ঠিত রাষ্ট্র ও অঞ্চল]]
[[বিষয়শ্রেণী:১৫০১-এ এশিয়ায় প্রতিষ্ঠিত]]
তারিখ নাজাদ-ও-হিজাজ

তারিখ নাজাদ-ও-হিজাজ (নাজাদ ও হিজাজের ইতিহাস) পাকিস্তানের মুফতি আবদুল কাইয়ুম কাদরী হাজারী কর্তৃক রচিত একটি উর্দু ভাষার বই। এই বইটিতে সৌদি আরবের নাজাদ ও হিজাজ নামক অঞ্চলগুলির আলোচনামূলক ইতিহাস বর্ণিত হয়েছে। বইটি "হিস্টোরি অফ সৌদি আরাবিয়া অ্যান্ড ওয়াহাবিসম" (২০১৪) নামে ইংরেজিতে অনুবাদ করে আনোয়ার হারুন। ইংরেজি সংস্করণটি আমেরিকা যুক্তরাষ্ট্র থেকে প্রকাশিত হয়েছে। 
বইটির ইংরেজি সংস্করণে, আনোয়ার হারুন তার প্রস্তাবনায় ওয়াহাবিবাদকে সন্ত্রাসবাদ হিসেবে চিত্রিত করেছেন, বইতে তিনি সৌদি আরব ও ওয়াহাবিবাদের সমালোচকের ভূমিকা পালন করেছেন। তিনি প্রবন্ধে ওহাবিসকে লিখেছেন:
এখন তারা তাদের উপাধিটি ওহাবিস থেকে আহলে হাদীতে বদলেছে এবং এখন সালাফি হিসাবে তাদের সৌদি আরব এবং অন্যান্য মধ্য প্রাচ্যের দেশগুলি থেকে উদার সহায়তা দেওয়া হয় এবং তারা বিশ্বজুড়ে মুসলমানদের তরুণ প্রজন্মকে বিপথগামী করছে এবং জিহাদের নামে আল কায়দা, তালেবান এবং আরও অনেকে গণহত্যা চালাচ্ছে। আমি এই রক্তাক্ত পরিবর্তনের কারণ অনুসন্ধানে গুরুতর কারণ পাই এবং আমি উর্দু ভাষায় রচিত “তারেক নাজাদ-ও-হিজাজ” বইটি পড়তে পেরেছি। বইটিতে ওহাবিবাদ সম্পর্কে বিশদ বিবরণও দেওয়া হয়েছে, সুতরাং এই কারণে এর নামকরণ করা হয়েছে “সৌদি আরব ও ওহাবিবাদের ইতিহাস”। এছাড়া আমি এই বিষয়ে সংশ্লিষ্ট ব্যক্তিদের, ঐতিহাসিক স্থানের এবং মসজিদের ছবি এবং ব্যাখ্যা চিত্র সংযোজন করেছি।
পট্টাভিরাম

পট্টাভিরাম দক্ষিণ ভারতের তামিলনাড়ু রাজ্যের তিরুভেলুর জেলার আবাড়ি নগর নিগমের অন্তর্গত একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। চেন্নাই সেন্ট্রাল রেলওয়ে স্টেশন থেকে এটি ২৫ কিলোমিটার পশ্চিম দিকে অবস্থিত।
চেন্নাই বিচ থেকে চেন্নাই সেন্ট্রাল রেলওয়ে স্টেশন অংশের মধ্যবর্তী পট্টাভিরাম রেলওয়ে স্টেশন, যা চেন্নাই শহরতলি রেলওয়ের অন্তর্ভুক্ত। এইচডি সোনার উপর দিয়ে বেশ কিছু এক্সপ্রেস ট্রেনও যায়। চেন্নাই সেন্ট্রাল রেলওয়ে স্টেশন|চেন্নাই সেন্ট্রাল ও চেন্নাই কটালকরাই রেলওয়ে স্টেশন থেকে তিরুভেলুর, আরক্কোণম, কদম্বতুর, তিরুবলঙ্গাড়ু ও তিরুতণি যাওয়া সমস্ত ট্রেনই পট্টাভিরাম স্টেশনে থামে। ইস্টিশনের সামান্য উত্তর দিকে পট্টাভিরাম মিলিটারি সেনানিবাসের জন্য রয়েছে পৃথক পট্টাভিরাম পূর্ব ডিপো রেলওয়ে স্টেশন।
এই লোকালয় বহু চেন্নাই মেট্রোপলিটন বাস পরিষেবার রয়েছে। ২০১৩ খ্রিস্টাব্দে ৪ঠা অক্টোবর তারিখে তামিলনাড়ু মহাসড়ক দফতর ১,৬৮০ মিলিয়ন ভারতীয় মুদ্রা ব্যয়ে তিরুনিন্দ্রবুর থেকে পাড়ি অবধি সড়ক ছয় লেন বিশিষ্ট করার পরিকল্পনা করে আশেপাশের বারটি গ্রাম থেকে জমি অধিগ্রহণ শুরু করে। এই প্রকল্পের প্রথম পর্যায় রাস্তা ৯৮০ মিলিয়ন ভারতীয় মুদ্রা ব্যয়ে সড়কবিভাজক সহ ১০০ ফুট তথা চার লেন বিশিষ্ট করা হয়।
পট্টাভিরামের বৃহত্তর শিল্প বর্তমানে অকেজো। ১৯৫৮ খ্রিস্টাব্দে তৎকালীন তামিলনাড়ু সরকার সাড়ে আটশ জন শ্রমিক নিয়ে সাউদার্ন স্ট্রাকচারাল লিমিটেড নামে এখানে একটি কারখানা প্রতিষ্ঠা করে। অতিসম্প্রতি তামিলনাড়ু সরকার এই স্থানে ৪৫ একর জমির ওপর শহরের তৃতীয় টাইডেল পার্ক তৈরি করার পরিকল্পনা করছে। পরিকল্পনা অনুযায়ী উদ্যানের জন্য ১০ একর আপাতত বরাদ্দ করা হয়েছে এছাড়াও থাকবে ৬০ মিটার উঁচু ২১ তলা বিল্ডিং ১৫ এবং ১৫ নং তলে ঝুলন্ত বাগান, ১২ নং তলে জিম, ফুড কোর্ট, পৃথক ব্লক প্রভৃতি। এই বিল্ডিং গুলোতে ৪,৯৫,০০০ বর্গফুট অফিসের জায়গা ও ৫০ টি তথ্যপ্রযুক্তি কোম্পানি সেক্টর রয়েছে। অফিসের জায়গা ৩০০-২৫,০০০ বর্গ ফুট পর্যন্ত নির্ধারিত। ২০২০ খ্রিস্টাব্দে জানুয়ারি মাসে এই পার্ক তৈরীর প্রস্তুতি শুরু হয়ে গিয়েছে, বুলেটিন অনুসারে তামিলনাড়ু সরকার দুবছরের মধ্যেই এই প্রকল্পটির শেষ করতে আশাবাদী।